Here is a page extracted from Wikipedia that may contain CSS, HTML, and a lot of unformatted text.

Title: كمال اجسام
Content: كمال الاجسام لعبه رياضيه نشأت اواخر القرن التسعتاشر الميلادى مبدأها تضخيم عضلات الجسم و استعراضها مقارنه بعضلات المنافسين التنيين بناءً على (الكثافه, التحديد, الوضوح, لون الجلد) كل حكم بيدس نقاط للمتنافسين بياخدو على اساسها مراكزهم تنازليا و بياخد اللقب اللى بياخذ اقل عدد نقاط.

أصل التسميه 
أول من ترجم (BodyBuilding) للعربيه بـ(كمال الأجسام) همه المصريين فى صحافتهم فى الأربعينيات من القرن العشرين. و انتشر الاسم بعد اشتهار اللعبه فى السبعينيات و التمانينيات بشكل كبير.

البدايات 
كمال الأجسام ما اتعرفتش بشكلها الحالى إلا فى أواخر القرن التسعتاشر الميلادي بمدينه لندن على ايد يوجين ساندو (Eugen Sandow) الألمانى المولد (بروسيا) (2 إبريل 1867 - 14 أكتوبر 1925) و اللى كان بيستعرض عضلات جسمه فى المهرجانات قدام الجمهور, و انتج فيلم موسيقى خد الأوسكار بيحكى تاريخه سنه 1936 و عنوانه (زيجفيلد العظيم) و لعب دور ساندو فيه الممثل نات بندلتون.
نظم يوجين ساندو فى 14 أيلول من سنه 1901 فى لندن مسابقه لعرض العضلات شارك هو نفسه فى تحكيمها و فاز بلقبها وليام ل. موراى من نوتنجهام بإنجلترا, و كانت الجايزه عباره عن تمثال برونزى ليوجين ساندو نفسه صنعه فريدريك بومروى.

سنه 1904 اتنظمت مسابقه لعرض العضلات فى نيو يورك, و كان من روادها الاستعراضات فى الولايات المتحده الأمريكيه بيرنار ماكفادن و تشارلز أطلس و الويس سووبودا.

من أوائل لاعبى كمال الأجسام 
كان من رواد كمال الاجسام فى التلاتينيات إيرل ليدرمان اللى كتب كتب توضيحيه عن كمال الأجسام, و زيش برايتبارت , و جورج هاكنشميدت و إيمى نمينا, و آلان ميد اللى فقد واحده من رجليه فى الحرب العالميه الأولى.

الهيئات التنظيميه 
رياضه كمال الأجسام بتعانى على صعيد التنظيم الإدارى و الجماهيرى, و فى اتحادات كتير معظمها معظمها مش معترف بالاتحاداتالتانيه و من أبرزها:

الاتحاد الدولى لكمال الأجسام واللياقه البدنيه 
بالإنجليزيه (International Federation of Bodybuilding and Fitness - IFBB), أسسه الاخين بن و جو وايدر سنه 1946, و ضم سنه 1949 خمسين اتحاد دولى. و هوحاليا الاتحاد الاعظم لكمال الاجسام على مستوى العالم و بيضم بعضويته اكثر من 150 بلد.

الرابطه الوطنيه للاعبى كمال الأجسام الهواه 
بالإنجليزيه (National Amateur Bodybuilders Association - NABBA), اتشكلت سنه 1950, و فاز بمسابقتها الأولى ستيف ريفز, و من أبطالها ريج بارك و بيل بيرل, و آرنولد شوارزينجر (4 مرات).

الرابطه الوطنيه لكمال الأجسام للهواه 
بالإنجليزيه (World Amateur Bodybuilders Association - WABBA), أسسها سيرج نوبريه و برونو بيتشولى (Bruno Piccoli ) سنه 1975, و نظمت أول بطوله فى 1979.

الاتحاد العالمى لكمال الأجسام 
بالإنجليزيه (World Bodybuilding Federation), هو منظمه رياضيه اسسها فينس ماكمان سنه 1990, و كانت جزء من تيتان سبورتس المالكه و المشغله للاتحاد العالمى للمصارعه (WWF).

اتحل سنه 1992 بعد فشل مالى.

الاتحادات القاريه و الإقليميه 

 الاتحاد الآسيوى لكمال الأجسام واللياقه البدنيه
 الاتحاد الأوروبى لكمال الأجسام واللياقه البدنيه
 الاتحاد الأفريقى لكمال الأجسام
 اتحاد أمريكا الجنوبيه لكمال الأجسام واللياقه البدنيه
 الاتحاد الكاريبى لكمال الأجسام واللياقه البدنيه
 الاتحاد العربى لكمال الأجسام

الاتحادات المحليه 

 الاتحاد المصرى لكمال الأجسام
 الاتحاد الأمريكى لكمال الأجسام
 الاتحاد الأردنى لبناء الأجسام
 الاتحاد اللبنانى لكمال الأجسام
 الاتحاد العراقى المركزى لبناء الأجسام
 الجامعه الملكيه المغربيه لبناء الجسم
 الاتحاد اليمنى السنه لبناء الأجسام

مصادر